CELEX: 62011TN0298
Language: el
Date: 2011-05-31 00:00:00
Title: Υπόθεση T-298/11: Προσφυγή της 31ης Μαΐου 2011 — Ghost Brand κατά ΓΕΕΑ — Procter & Gamble International Operations (GHOST)

13.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/27
            
         Προσφυγή της 31ης Μαΐου 2011 — Ghost Brand κατά ΓΕΕΑ — Procter & Gamble International Operations (GHOST)
   (Υπόθεση T-298/11)
   2011/C 238/47
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Ghost Brand Ltd (Λονδίνο, Ηνωμένο Βασίλειο) (εκπρόσωπος: N. Caddick, QC)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Procter & Gamble International Operations SA (Γενεύη, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να αποφανθεί ότι η μεταβίβαση των δικαιωμάτων επί της υπ’ αριθ. 000282350 καταχωρίσεως του κοινοτικού σήματος «GHOST» στην Procter & Gamble International Operations SA πρέπει να καταχωριστεί και να δημοσιευθεί μόνο σε σχέση με «καλλυντικά», ενώ τα δικαιώματα επί της καταχωρίσεως όσον αφορά όλα τα προϊόντα της κλάσεως 25, καθώς και «σαπούνια, είδη αρωματοποιίας, αιθέρια έλαια [και] λοσιόν για τα μαλλιά» της κλάσεως 3, πρέπει να παραμείνουν στο όνομα της Ghost Brand Limited.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα ως προς το οποίο ζητείται μεταβίβαση: Το λεκτικό σήμα «GHOST» για προϊόντα της κλάσεως 3 («σαπούνια, είδη αρωματοποιίας, αιθέρια έλαια, καλλυντικά, λοσιόν για τα μαλλιά» — υπ’ αριθ. 282350 καταχώριση κοινοτικού σήματος
   
      Δικαιούχος του κοινοτικού σήματος: Η προσφεύγουσα
   
      Αιτούσα τη μεταβίβαση των δικαιωμάτων επί του κοινοτικού σήματος: Η αντίδικος ενώπιον του τμήματος προσφυγών
   
      Απόφαση του αρμόδιου για το μητρώο τμήματος: Απόρριψη της αιτήσεως για μερική μεταβίβαση
   
      Απόφαση του τμήματος προσφυγών: Ακύρωση της προσβαλλομένης αποφάσεως και διαταγή προς το τμήμα που είναι αρμόδιο για το μητρώο να καταχωρίσει και να δημοσιεύσει τη μεταβίβαση
   
      Προβαλλόμενοι λόγοι: Η προσφεύγουσα προβάλλει τρεις λόγους, ήτοι: (i) ότι το τμήμα προσφυγών έσφαλε καθόσον δεν την ενημέρωσε για την ενώπιόν του διαδικασία, ούτε της κοινοποίησε την απόφαση που εξέδωσε, (ii) ότι δεν προσκομίστηκαν στο δεύτερο τμήμα προσφυγών όλα τα αναγκαία στοιχεία και η αντίδικος μετήλθε απατηλά μέσα και (iii) η αντίδικος ενήργησε κακόπιστα προσβάλλοντας την απόφαση του ΓΕΕΑ.